തീര്ത്ഥാടനം സുഗമമാക്കുമെന്ന് എം.എല്.എയും കളക്ടറും പത്തനംതിട്ട : ശബരിമല ദര്ശനത്തിനെത്തുന്ന ഭക്തര്ക്ക് സുഗമമായ തീര്ത്ഥാടന സൗകര്യമൊരുക്കുമെന്ന് പ്രമോദ് നാരായണ് എം.എല്.എ പറഞ്ഞു. ശബരിമല മണ്ഡല മകരവിളക്ക് തീര്ത്ഥാടനത്തിന് മുന്നോടിയായി അപകടസാദ്ധ്യതകള് പരിശോധിക്കുന്നതിന് ജില്ലാ കളക്ടര് ഡോ. ദിവ്യാ എസ്. അയ്യരുടെ നേതൃത്വത്തില് ജില്ലാ ദുരന്തനിവാരണ അതോറിട്ടിയുടെ ആഭിമുഖ്യത്തില് നടത്തിയ ദുരന്തനിവാരണ സുരക്ഷാ യാത്രയില് പങ്കെടുത്ത് സ്ഥിതിഗതികള് വിലയിരുത്തിയ ശേഷം സംസാരിക്കുകയായിരുന്നു അദ്ദേഹം ക്രമീകരണങ്ങള് സമയബന്ധിതമായി ഒരുക്കുമെന്ന് ജില്ലാ കളക്ടര് ഡോ. ദിവ്യ എസ്. അയ്യര് പറഞ്ഞു. പത്തനംതിട്ട കെ.എസ്.ആര്.ടി.സി ബസ് സ്റ്റാന്ഡ്, പത്തനംതിട്ട നഗരസഭ ശബരിമല ഇടത്താവളം, വടശേരിക്കര ചെറിയകാവ് ദേവീക്ഷേത്രം, കല്ലാര്, ബംഗ്ലാംകടവ് പാലം, പ്രയാര് മഹാവിഷ്ണു ക്ഷേത്രം, മാടമണ് കടവ്, പൂവത്തുംമൂട് പാലം, പെരുനാട് ഇടത്താവളം, ളാഹ സത്രം, പ്ലാപ്പള്ളി, നിലയ്ക്കല് ബേസ് ക്യാമ്ബ്, അട്ടത്തോട്, പമ്ബ കെ.എസ്.ആര്.ടി.സി ബസ് സ്റ്റാന്ഡ്, പമ്ബ ത്രിവേണി, ഞുണങ്ങാര് പാലം തുടങ്ങിയ സ്ഥലങ്ങള് സംഘം സന്ദര്ശിച്ചു. അസി. കളക്ടര് സന്ദീപ് കുമാര്, ദുരന്തനിവാരണ വിഭാഗം ഡെപ്യൂട്ടി കളക്ടര് ടി.ജി. ഗോപകുമാര്, ജൂനിയര് അഡിമിനിസ്ട്രേറ്റീവ് മെഡിക്കല് ഓഫീസര് ഡോ. നിരണ് ബാബു, നിലയ്ക്കല് മെഡിക്കല് ഓഫീസര് ഡോ. ഹരി, ടെക്നിക്കല് അസിസ്റ്റന്റ് ശശിധരന്, വിവിധ വകുപ്പ് മേധാവികള് തുടങ്ങിയവര് പങ്കെടുത്തു.